ΓΡΑΠΤΗ ΕΡΩΤΗΣΗ E-0865/01

υποβολή: Anders Wijkman (PPE-DE) προς την Επιτροπή

(22 Μαρτίου 2001)

Θέμα: Η διεύρυνση: δυνατότητα προώθησης της εναλλακτικής ενεργειακής παραγωγής και αύξησης της απασχόλησης

Σε συνάρτηση με τη διεύρυνση προς την Ανατολική Ευρώπη αναμένεται ότι θα αυξηθεί έντονα η παραγωγικότητα της γεωργίας τωνποψηφίων χωρών. Κατά τα φαινόμενα, μεγάλες εκτάσεις αρόσιμης γης δεν θα είναι πλέον απαραίτητες για την παραγωγή τροφίμων. Πολυάριθμοι γεωργοί διατρέχουν τον κίνδυνο να καταστούν άνεργοι. Ένας δημιουργικός τρόπος αξιοποίησης τωνπολειπομένων εκτάσεων θα μπορούσε να είναι η παραγωγή ενεργειακών καλλιεργειών. Κατ' αυτόν τον τρόπο θα δημιουργηθεί νέα απασχόληση, θα μειωθεί η εξάρτηση τωνποψηφίων χωρών από την εισαγωγή πετρελαίου και θα περιορισθούν οι εκπομπές διοξειδίου του άνθρακα.

Ποια μέτρα προτίθεται η Επιτροπή να λάβει για να αξιοποιήσει τις μεγάλες δυνατότητες εναλλακτικής ενεργειακής παραγωγής και, ως εκ τούτου, να συμβάλει στην αύξηση της απασχόλησης, η οποία, σε πολλές από τιςποψήφιες χώρες, σχετίζεται με τον εκσυγχρονισμό της γεωργίας τους στο επίπεδο της Ε.Ε.; Υφίστανται άραγε στο πλαίσιο αυτό εμπόδια για μια παρόμοια εξέλιξη; Εάν ναι, με ποιον τρόπο θα μπορούσε η Επιτροπή να τα αντιμετωπίσει;

Απάντηση του κ. Fischler εξ ονόματος της Επιτροπής

(26 Ιουνίου 2001)

Η παραγωγικότητα στιςποψήφιες χώρες αναμένεται να αυξηθεί κατά τα επόμενα έτη με αργό αλλά σταθερό ρυθμό. Η εφαρμογή της Κοινής Γεωργικής Πολιτικής ελπίζεται ότι θα ενισχύσει αυτή τη διαδικασία, ειδικά στις περιπτώσεις που οι κοινοτικές τιμές είναιψηλότερες από αυτές τωνποψήφιων χωρών. Υπό αυτούς τους όρους, κατά την άποψη της Επιτροπής, είναι απίθανη η εγκατάλειψη γης. Θα πρέπει να επισημανθεί ότι οι όροιπό τους οποίους θα εφαρμοστεί η Κοινή Γεωργική Πολιτική (ΚΓΠ) θα καθοριστούν μετά την ολοκλήρωση των διαπραγματεύσεων με τιςποψήφιες χώρες σχετικά με το γεωργικό κεφάλαιο. Εντούτοις, η αύξηση της χρήσης ανανεώσιμων πηγών ενεργείας, όπως γίνεται προς το παρόν στην Επιτροπή, θα ήταν σαφώς ένας επιθυμητός στόχος για τιςποψήφιες χώρεςπό τον όρο ότι θα συμβιβάζεται προς το κοινοτικό κεκτημένο.

Το Ειδικό Πρόγραμμα Προσχώρησης για τη Γεωργία και την Αγροτική Ανάπτυξη (Sapard) που προβλέπεται από την ισχύουσα νομοθεσία μπορεί να παράσχει επενδυτική ενίσχυσηπέρ των ανανεώσιμων πηγών ενεργείας κατά την περίοδο πριν την προσχώρηση. Μετά την προσχώρηση το πρόγραμμα αγροτικής ανάπτυξης μπορεί να συμβάλει στη βελτίωση των τεχνικών παραγωγής και στην ανάπτυξη των δυνατοτήτων εμπορίας και μεταποίησης σε συνδυασμό με τον εκσυγχρονισμό της γεωργικής και της αγροτικής οικονομίας τωνποψήφιων χωρών.

Ένα από τα εμπόδια για την περαιτέρω ανάπτυξη των εναλλακτικών πηγών ενέργειας είναι το χαμηλό κόστος των παραδοσιακών πηγών ενέργειας. Αυτό οφείλεται εν μέρει στοψηλό τεχνολογικό κόστος για τις ανανεώσιμες πηγές ενέργειας. Οφείλεται επίσης και στο γεγονός ότι οι τιμές των παραδοσιακών πηγών ενέργειας δεν περιλαμβάνουν το περιβαλλοντικό τους κόστος. Το κόστος αυτό το αναλαμβάνει ολόκληρη η κοινωνία και όχι μόνο οι χρήστες. Η Επιτροπή προωθεί προς το παρόν την ανάπτυξη πιο ανταγωνιστικών ανανεώσιμων πηγών ενεργείας μέσω προγραμμάτων όπως είναι το 6ο Πρόγραμμα Πλαίσιο για την Έρευνα και την Τεχνολογική Ανάπτυξη και το πρόγραμμα Altener. Μια πρόταση με οδηγίες της Επιτροπής(1) σχετικά με την παραγωγή ηλεκτρικής ενέργειας από ανανεώσιμες πηγές ενέργειας εντός της εσωτερικής αγοράς εξετάζεται προς το παρόν από το Κοινοβούλιο και το Συμβούλιο. Προς το παρόν προετοιμάζεται ένα σχέδιο οδηγίας που προβλέπει τα φορολογικά μέτρα και τους στόχους για τα βιοκαύσιμα. Κατ'αυτό τον τρόπο ελπίζεται ότι θαπερπηδηθούν τα εμπόδια για την περαιτέρω ανάπτυξη. Αυτές και άλλες πρωτοβουλίες θα εφαρμοστούν απόλυτα στιςποψήφιες χώρες μετά την προσχώρησή τους και θα μπορούσαν να αποτελέσουν τη βάση για τεχνική συνεργασία κατά την περίοδο πριν την προσχώρηση.

(1) ΕΕ C 311 E της 31.10.2000.